CELEX: 62011CN0046
Language: et
Date: 2011-02-01 00:00:00
Title: Kohtuasi C-46/11: 1. veebruaril 2011 esitatud hagi — Euroopa Komisjon versus Poola Vabariik

2.4.2011   
            
            
               ET
            
            
               Euroopa Liidu Teataja
            
            
               C 103/16
            
         1. veebruaril 2011 esitatud hagi — Euroopa Komisjon versus Poola Vabariik
   (Kohtuasi C-46/11)
   2011/C 103/29
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: S. Petrova ja K. Herrmann)
   
      Kostja: Poola Vabariik
   
      Hageja nõuded
   
   Komisjon palub:
   
               —
            
            
               tuvastada, et kuna Poola Vabariik ei ole nõuetekohaselt üle võtnud nõukogu 21. mai 1992. aasta direktiivi 92/43/EMÜ (1) looduslike elupaikade ning loodusliku loomastiku ja taimestiku kaitse kohta artikli 16 lõikes 1 ette nähtud eeldusi erandite kohaldamiseks, siis on Poola Vabariik rikkunud sellest sättest tulenevaid kohustusi;
            
         
               —
            
            
               mõista kohtukulud välja Poola Vabariigilt.
            
         
      Väited ja peamised argumendid
   
   Komisjon paneb Poola Vabariigile süüks seda, et viimane ei ole Poola õigusesse nõuetekohaselt üle võtnud direktiivi 92/43/EMÜ artikli 16 lõikes 1 nimetatud eeldusi erandite tegemiseks linnu- ja loomaliikide kaitset puudutavatest keeldudest.
   Esiteks tehakse keskkonnaministri kahes määruses kaitstud looduslike taime- ja loomaliikide kohta § 7 punktis 1 ja §-s 8 üldine erand keeldudest, mille eesmärk on liikide kaitse (näiteks tahtlik tapmine, püüdmine jne), tegevuste puhul, mis puudutavad ratsionaalse põllu- metsa- või kalamajandusega tegelemist. Sellise erandi võimalust ei ole direktiivi 92/43/EMÜ artikli 16 lõikes 1 siiski ette nähtud.
   Teiseks on looduskaitseseaduse artikli 52 lõike 2 punktis 5 ette nähtud võimaluse — mis seisneb erandi tegemises keeldudest, mis puudutavad loomaliikide kaitset, et „vältida olulist kahju, eriti põllumajandus-, metsandus- või kalandusettevõtete puhul” — kohaldamisala sätestatud laiemalt kui direktiivi 92/43/EMÜ artikli 16 lõike 1 punktis b ette nähtud erand.
   Kolmandaks on looduskaitseseaduse artikli 56 lõike 4 punktis 2 ette nähtud võimalus, mis seisneb erandi tegemises keelust, mis puudutab liikide kaitset, kui see tuleneb „nõudest piirata olulist kahju majanduses, eeskätt põllu-, metsa- või kalamajanduses”, sätestatud laiemalt kui elupaigadirektiivi artikli 16 lõike 1 punktis b ette nähtud erand.
   Neljandaks on 28. septembri 2004. aasta määruse kaitstud looduslike loomaliikide kohta alusel lubatud tappa, püüda jne saarmaid (Lutra lutra), kes elasid kasvatusalana registreeritud kalatiikides, kuigi tegemist on ranget kaitset vajava liigiga direktiivi 92/43/EMÜ IV lisa tähenduses.
   
      (1)  EÜT 206, lk 7; ELT eriväljaanne 15/02, lk 102.